GN-001REII กันดั้มเอ็กเซียรีแพร์ II

* ด้านหน้า
* ด้านหลัง
* กันดั้ม MS มูฟวี่ไฟล์

**GN-001REII กันดั้มเอ็กเซียรีแพร์ II** (อังกฤษ: Gundam Exia Repair II, ญี่ปุ่น: ガンダムエクシアリペアツー, โรมาจิ: *Gandamu ekushia ripeat sū*) เรียกสั้นๆว่า **"กันดั้มเอ็กเซีย R2"** เป็นเวอร์ชั่นที่ได้รับซ่อมแซมของ GN-001RE กันดั้มเอ็กเซียรีแพร์ ปรากฏตัวในตอนสุดท้ายของซีซั่น 2 ในโมบิลสูทกันดั้มดับเบิ้ลโอ ขับโดยเซ็ตสึนะ เอฟ เซย์เอย์

## เทคโนโลยีและความสามารถในการต่อสู้

สำหรับการต่อสู้ครั้งสุดท้ายกับอินโนเวเตอร์ เซเลสเชียลบีอิ้งที่เกิดใหม่ได้ติดตั้งโมบิลสูททั้งหมดที่ใช้งานได้รวมถึงกันดั้มเอ็กเซีย II (หรืออีกชื่อว่า เอ็กเซีย R2) เป็นเครื่องจักรสำรองสำหรับเซ็ตสึนะ เอฟ เซย์เอย์ โดยสร้างขึ้นจากซากปรักหักพังของ GN-001RE กันดั้มเอ็กเซียรีแพร์ ทีมช่างนำโดยเอียน วาสตี้ได้รวมเอาเทคโนโลยีใหม่ล่าสุดและมีประสิทธิภาพมากกว่ารุ่นก่อน GN เคเบิ้ล (หรือเรียกว่า GN พาวเวอร์ไลน์) สีม่วงอ่อนที่ทำหน้าที่ลำเลียงอนุภาค GNไปยังส่วนต่างๆ ของโมบิลสูท ที่ส่วนใหญ่แล้วจะถูกเปิดเผยออกมาด้านนอกและทำให้เป็นจุดอ่อนหากถูกโจมตี จึงมีการเก็บสายเคเบิ้ลเหล่านี้ไว้ใต้ชุดเกราะของเอ็กเซีย R2 นอกจากนี้มันยังมีความคล่องตัวที่เพิ่มขึ้นจากมีการติดตั้งเวอร์เนียเพิ่มเติมในส่วนต่างๆ ของร่างกาย

เนื่องจากการขยายตัวของ GN ไดรฟ์ [T] ทำให้เป็นเรื่องยากที่จะเอาหุ่นรุ่นเก่าอย่างกันดั้มเอ็กเซียจะสามารถเอาชนะโมบิลสูทของศัตรูเมื่อเทียบกับเมื่อ 4 ปีก่อน เพื่อตอบโต้นี้ Exia R2 ได้ถูกทำใหม่ให้เป็นเครื่องจักร "one-hit-KO" หรือแบบโจมตีครั้งเดียวตาย มันติดอาวุธด้วย GN บีมเซเบอร์ 2 เล่ม, GN วัลแคนที่ปลายแขนทั้งสองข้างและ GN ชิลด์สำหรับการป้องกัน พลังโจมตีโดยรวมเพิ่มขึ้นด้วย GN ซอร์ดไคซึ่งเป็นเวอร์ชันเปรับปรุงของ GN ซอร์ดแบบดั้งเดิมของกันดั้มเอ็กเซีย อย่างไรก็ตาม การมุ่งความสำคัญไปที่พลังโจมตีแบบเดี่ยวนี้ส่งผลให้ความแข็งแกร่งในการต่อสู้โดยรวมลดลง รวมถึงจำนวนดาบทั้งหมดของเอ็กเซียก็ลดลงจาก 7 เล่มเหลือ 3 เล่ม

เช่นเดียวกับเอ็กเซียรุ่นดั้งเดิม เอ็กเซีย R2 มี "โอเวอร์บูสต์โหมด" ที่เป็นการเปิดใช้งานอนุภาคทั้งหมดใน GN ไดรฟ์ออกมาใช้ในครั้งเดียวทำให้มีพลังเพิ่มขึ้นอย่างมหาศาลในช่วงเวลาสั้นๆ เพื่อเผด็จศึกศัตรูในการโจมตีเพียงครั้งเดียว หลังจากที่เอ็กเซีย R2 ได้เอาชนะและเสียหายหนักจากการต่อสู้กับ GN-000 โอกันดั้ม (ไทป์ A.C.D.) ของรีวองส์ อัลมาร์ค มันได้ถูกกู้คืนหลังการต่อสู้ ทว่า GN ไดรฟ์ของเอ็กเซีย R2 ได้รับความเสียหายหนักเกินกว่าจะซ่อมแซมได้ ภายหลังมันจึงถูกซ่อมแซมต่อเป็น GN-001REIII กันดั้มเอ็กเซียรีแพร์ III ที่ขับเคลื่อนด้วยอนุภาคจาก GN คอนเดนเซอร์

## อาวุธที่ติดตั้ง

* **GN ซอร์ดไค** - GN ซอร์ดดั้งเดิมของเอ็กเซียที่ได้รับการดัดแปลงใหม่และทรงพลังกว่า ติดตั้งที่ปลายแขนขวาของมัน มีลักษณะคล้ายอย่างเดิมยกเว้นใบมีดใหม่ที่ทำจากวัสดุที่พัฒนาขึ้นใหม่ซึ่งเคยใช้ใน GN Sword III ให้ความแข็งแกร่งและความคมเป็นเลิศ และยังคงสามารถแปลงเป็นโหมดไรเฟิลสำหรับการโจมตีระยะไกล

* **GN บีมเซเบอร์** - อาวุธต่อสู้ระยะประชิดที่ปล่อยใบมีดบีมอนุภาค GN บีมเซเบอร์คู่หนึ่งถูกเก็บไว้ที่สะโพกด้านข้าง แทนที่เก็บ GN เบลด

* **GN วัลแคน** - บีมกันขนาดเล็กสองกระบอกที่ถูกติดตั้งไว้ที่ปลายแขนทั้งสองข้าง มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

## ระบบที่ติดตั้ง

* **โอเวอร์บูสต์โหมด** - ฟังก์ชั่นพิเศษของ GN ไดรฟ์ เมื่อเปิดงานจะปลดลิมิตเตอร์ที่คอยควบคุมการใช้อนุภาค GN ออก จากนั้นจะปล่อยอนุภาคทั้งหมดออกมาใช้ในครั้งเดียว ระบบนี้มักใช้เพื่อปิดฉากศัตรูในการโจมตีครั้งสุดท้ายเพียงครั้งเดียวและจะทำให้การทำงานของ GN ไดรฟ์ลดลงจนถึงจุดต่ำที่สุดหรืออาจใช้งานไม่ได้อีกเลย ระบบนี้คาดว่าน่าจะติดตั้งอยู่บน GN ไดรฟ์ทุกเตาตั้งแต่แรกอยู่แล้ว แต่เพิ่งได้เอาออกมาใช้ในตอนสุดท้ายของซีซั่น 2

## แกลเลอรี่

### กันพลา

HG00 1/144 GN-001REII กันดั้มเอ็กเซียรีแพร์ IISD BB Senshi GN-001REII กันดั้มเอ็กเซียรีแพร์ II

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* วิกิพีเดีย